Watu wote wanatafuta furaha, njia iko wapi?! 
Wameafikiana katika lengo moja 


Watu wote wanatafuta furaha, hivyo basi njia iko wapi?! Kila mtu kwa njia yake nyepesi 
anatafuta furaha, pamoja na tofauti mbalimbali za watu kuhusu madhehebu yao, kabila zao, 
utaifa wao, misingi yao ya kimaadili, malengo yao, ila wote kwa pamoja wanaafikiana katika 
lengo moja; nayo ni; kutafuta furaha na utulivu. 

Utakapomuuliza mtu yeyote: Kwa nini unafanya hivi? Na kwa nini umefanya vile? Atajibu: 
Nataka furahal! Awe amesema hivyo moja kwa moja au kwa maana yake. 

Ni nini furaha? 


Kama ni hivyo ni nini furaha, na tunawezaje kuifikia?! 

Furaha ni hisia za utulivu inayoendelea, yenye raha, tumaini na shangwe, hisia hizi hutokea 
kwa matokeo ya hisia ya mambo matatu yenye kudumu, nayo ni; wema wa dhati ya mtu, 
wema wa maisha ya mtu, na wema wa mwisho wa mtu. 

Kuhusu mambo haya matatu mtu huanza kujiuliza mwenyewe, na maswali yanaongezeka na 
kuwa makubwa kila akikua, wala mtu huyo hapati furaha hadi aweze kujibu maswali yake 
yanayomjia mara kwa mara akilini, miongoni mwa maswali hayo ni:- 

-Nani mwenye kuumiliki ulimwengu huu na kuufanya atakavyo? 

-Ni nani aliyeniumba na kuumba ulimwengu huu ulionizunguka? 

-Mimi ni nani? Nimetoka wapi? Kwa nini nimeumbwa? Mwisho wangu uko wapi. 

Pindi mwamko wa mwanadamu unapozidi katika nafsi yake na katika maisha yake, maswali 
haya huzidi kumsumbua akilini mara kwa mara, kwenye fikra zake na roho yake, wala hapati 
utulivu wowote na furaha hadi zipate majibu yake na kutuliza nafsi yake. 

